**Wentworth Earl Miller III** (s. 2. kesäkuuta 1972 Chipping Norton, Oxfordshire, Englanti) on englantilaissyntyinen yhdysvaltalainen näyttelijä, malli, elokuvakäsikirjoittaja ja tuottaja. Hänet tunnetaan muun muassa televisiosarjasta *Pako*.

Biografia
---------

### Nuoruus

Isänsä puolelta Wentworthin syntyperä on jamaikalainen, englantilainen ja saksanjuutalainen, kun taas äitinsä puolelta venäläinen, ranskalainen, alankomaalainen, syyrialainen ja libanonilainen. Hän syntyi Chipping Nortonissa, Oxfordshiressa, Englannissa, missä hänen isänsä tuolloin opiskeli, mutta kasvoi Brooklynissä.

Miller valmistui Princetonin yliopistosta, jossa suoritti tutkinnon englannissa. Tämän jälkeen hän kierteli maailmaa koulun *a cappella* -ryhmän kanssa ennen päätöstään ryhtyä näyttelijäksi. Hän muutti Los Angelesiin, jossa teki vuosia töitä kulisseissa ennen kuin ryhtyi tekemään koe-esiintymisiä ja hakemaan rooleja.

### Ura

Vuonna 1995 Miller matkasi Los Angelesiin kehittääkseen urahaavettaan näyttelijänä. Miller on kuvaillut matkaansa näyttelijäksi hyvin monimutkaiseksi: "Matka vei kauan ja matkan varrella koin epäonnistumisia, järkytyksiä ja paljon esteitä, mutten voinut lopettaa matkaani siihen. Tarvitsin sitä kuin ilmaa, se oli jotain mitä minun piti tehdä."

Miller näytteli vuosina 1998–2001 pienissä rooleissa, kuten televisiosarjoissa *Buffy, vampyyrintappaja*, *Aavekuiskaaja*, *Joanin salaisuus*, *Suositut* ja *Teho-osasto*. Ensimmäisen merkittävän roolin hän sai vuonna 2002 ABC:n minisarjassa *Dinotopia*, jossa hän näytteli David Scottia. Näiden jälkeen Miller nähtiin muissa pienissä televisiorooleissa, kunnes vuonna 2003 hän sai sivuroolin elokuvassa *Ihmisen tahra*, jonka pääosissa esiintyvät Anthony Hopkins ja Nicole Kidman. Kyseisessä elokuvassa Miller näytteli Hopkinsin esittämää Coleman Silk -hahmoa nuoremmassa iässä.

Vuonna 2005 Miller valittiin päänäyttelijäksi Foxin *Pako*-televisiosarjaan. Millerin roolihahmon Michael Scofieldin tavoite on järjestää vankilapako veljelleen Lincoln Burrowsille, jota esittää Dominic Purcell. Miller esiintyi päähenkilönä sarjan kaikilla neljällä tuotantokaudella vuoteen 2009 asti. Vuonna 2017 *Paosta* esitettiin vielä yksi kausi, ja sekä Miller että Purcell jatkoivat pääosissa. Vuonna 2020 Miller ilmoitti Instagramissa lähteneensä *Paosta*, koska hän ei enää halunnut näytellä heteroroolia.

Miller esiintyi kahdessa Mariah Careyn musiikkivideossa, "It’s Like That" ja "We Belong Together" juhlavieraana. Ohjaaja Brett Ratner, joka ohjasi myös *Paon* pilottijakson, palkattiin ohjaamaan myös molemmat Careyn musiikkivideot. Ratner ehdotti Careylle, että he käyttäisivät Milleriä videoissa. Tämä näytti Careylle Millerin valokuvan, jolloin Carey suostui. Koska *Pakoa* ja musiikkivideoita kuvattiin samaan aikaan, musiikkivideoiden kuvauspaikalle rakennutettiin ylimääräistä lavastusta, jotta Miller voisi tehdä molempia projekteja samanaikaisesti.

Miller vieraili isommassa roolissa televisiosarjan *Kova laki: Erikoisyksikkö* 11. tuotantokauden ensiesityksessä, jossa hän esitti etsivä Nate Kendallia. Vuonna 2010 ensi-iltansa saaneessa elokuvassa *Resident Evil: Afterlife* Miller esittää Chris Redfieldiä.

Yksityiselämä
-------------

Elokuussa 2013 Miller kieltäytyi Pietarin kansainvälisten elokuvajuhlien kutsusta Venäjän seksuaalivähemmistöjen kohtelun takia ja kertoi samalla olevansa homoseksuaali. Saman vuoden syyskuussa hän kertoi kamppailleensa nuorena seksuaalisuutensa kanssa ja yrittäneensä itsemurhaa ensimmäisen kerran 15-vuotiaana. Hän sanoi valehdelleensa seksuaalisesta suuntautumisestaan, koska pelkäsi sen vaikuttavan näyttelijänuraansa.

Filmografia
-----------

| Elokuvat |
| --- |
| Vuosi | Suomenkielinen nimi | Alkuperäinen nimi | Rooli |
| 2003 | *Ihmisen tahra* | *The Human Stain* | Coleman Silk nuorena |
| *Varjojen valtakunta* | *Underworld* | Jeff Keller |
| 2005 | *Stealth – näkymätön uhka* | *Stealth* | EDI (äänirooli) |
| 2009 | *Lopullinen pako* | *Prison Break: The Final Break* | Michael Scofield |
| 2010 | *Resident Evil: Afterlife* | Chris Redfield |
| 2014 | *The Loft* | Luke Seacord |
|

| Televisiosarjat |
| --- |
| Vuosi | Suomenkielinen nimi | Alkuperäinen nimi | Rooli | Jaksot |
| 1998 | *Buffy, vampyyrintappaja* | *Buffy the Vampire Slayer* | Gage Petronzi | "Go Fish" |
| 2000 | *Suositut* | *Popular* | Adam Rothschild-Ryan | 
2 jaksoa
"All About Adam""Ch-Ch-Changes"
 |
| *Teho-osasto* | *ER* | Mike Palmieri | "Homecoming" |
| 1999–2000 | *Pala omenaa* | *Time of Your Life* | Nelson | 
2 jaksoa
"The Time the Truth Was Told""The Time They Got E-Rotic"
 |
| 2002 | *Dinotopia* | *Dinotopia* | David Scott | 
3 jaksoa
"Episode #1.1""Episode #1.2""Episode #1.3"
 |
| 2005 | *Joanin salaisuus* | *Joan of Arcadia* | Ryan Hunter | 
2 jaksoa
"Common Thread""Something Wicked This Way Comes"
 |
| *Aavekuiskaaja* | *Ghost Whisperer* | Paul Adams | "Pilot" |
| 2005–2009, 2017 | *Pako* | *Prison Break* | Michael Scofield | 90 jaksoa |
| 2009 | *Kova laki: Erikoisyksikkö* | *Law & Order: Special Victims Unit* | Nate Kendall | "Unstable" |
| 2019, 2021 | Isaiah Holmes | 
2 jaksoa
"Murdered at a Bad Address""The Long Arm Of The Witness"
 |
| 2011 | *House* | Benjamin Byrd | "Charity Case" |
| 2013 | *Young Justice* | Slade Wilson / Deathstroke (äänirooli) | "The Fix" |
| 2014–2019 | *The Flash* | Leonard Snart / Kapteeni Pakkanen | 14 jaksoa |
| 2016–2018 | *Legends of Tomorrow* | 23 jaksoa |
| 2019 | *Rouva Ministeri* | *Madam Secretary* | senaattori Mark Hanson | 9 jaksoa |
| *Batwoman* | Leonard Snart / Kapteeni Pakkanen | äänirooli jaksossa "Crisis on Infinite Earths Part Two" |
|

Lähteet
-------

1. ↑  Wentworth Miller Biography (1972-) *Film Reference*. Viitattu 1.5.2019. (englanniksi)
2. ↑  Paumgarten, Nick: The Race Card *The New Yorker*.  2.11.2003. Viitattu 1.5.2019. (englanniksi)
3. ↑  Ausiello, Michael: Prison Break Limited Series In Development at Fox *variety.com*.  2.6.2015. tvline.com. Viitattu 23.9.2015. (englanniksi)
4. ↑  Andreeva, Nellie: ‘Prison Break’ Sequel Limited Series A Go At Fox *deadline.com*.  6.8.2015. deadline.com. Viitattu 23.9.2015. (englanniksi)
5. ↑  Piesten, Lauren: Wentworth Miller Says No More Prison Break As He Doesn't Want to Play Straight Characters *eonline.com*.  10.10.2020. Viitattu 21.11.2022. (englanniksi)
6. ↑  Pako-tähden avoin kirje: "Olen homo" *MTV.fi*.  22.8.2013. Viitattu 12.1.2015.
7. ↑  Adam, Seth: ‘Wentworth Miller rejects Russian film festival invitation; 'As a gay man, I must decline' *Glaad*.  21.8.2013.  Arkistoitu 28.7.2021. Viitattu 1.5.2019. (englanniksi)
8. ↑  Webber, Stephanie: Wentworth Miller Gay: Prison Break Star Tried Committing Suicide Before Coming Out *Us Weekly*.  8.9.2013. Viitattu 12.1.2015. (englanniksi)



|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Yhdysvallat
* Tšekki
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Synchronkartei
* Deutsche Biographie
* Elonet

 |
|  |
| Muut | 
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Wentworth Miller